Diari Oficial de la Generalitat Valenciana


Sumari del DOGV 6377, del 15-10-2010 (2010/10381)

RESOLUCIÓ de 5 d'octubre de 2010, del conseller de Solidaritat i Ciutadania, per la qual s'aprova la Carta de Servicis de Cooperació al Desenrotllament i Solidaritat.
----------------------------------------------------------------------------------------------------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10451


Data del document
:   05-10-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * ciutadà
    * ajuda al desenvolupament
    * legislació
    * norma de qualitat
    * relació administració-administrat

RESOLUCIÓ de 5 d'octubre de 2010, del conseller de Solidaritat i Ciutadania, per la qual s'aprova la Carta de Servicis de Cooperació al Desenrotllament i Solidaritat. [2010/10064]  
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, definix les cartes de servicis com a instruments de millora que contenen els compromisos de qualitat a què, l'òrgan a què és referix la carta, ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre els activitats prestades.  
En este sentit, les cartes de servici formen part dels projectes dirigits a crear una administració moderna, eficaç i orientada al ciutadà, i servixen de mitjà de comunicació dels compromisos de qualitat que l'òrgan assumix davant del ciutadà, impulsant la millora dels estàndards de servici per mitjà d'un enfocament de gestió de qualitat total.  
D'acord amb això, s'ha elaborat la Carta de Servicis de Cooperació al Desenrotllament i Solidaritat sobre la qual, a l'empara de l'article 19.2 de l'esmentat Decret 62/2010, de 16 d'abril, ha informat favorablement la Direcció General de Modernització.  
En virtut d'allò que s'ha disposat, i fent ús de les facultats conferides en l'article 19.1 del Decret 62/2010, de 16 d'abril, citat, resolc:  
Primer  
Aprovar la Carta de Servicis de Cooperació al Desenrotllament i Solidaritat, d'acord amb el contingut establit en l'annex d'esta resolució.  
Segon  
Publicar la present disposició en el Diari Oficial de la Comunitat Valenciana.  
Tercer  
Acordar que a partir de la publicació de la present resolució en el Diari Oficial de la Comunitat Valenciana, la Carta de Servicis de Cooperació al Desenrotllament i Solidaritat estarà disponible per al públic a través de l'adreça en Internet , en l'apartat de «Servicis al ciutadà», en o en ; tot això sense perjuí d'altres accions divulgatives que, si és el cas, s'adopten.  
València, 5 d'octubre de 2010.- El conseller de Solidaritat i Ciutadania: Rafael Blasco Castany.  
ANNEX  
Títol: Carta de Servicis de Cooperació   
al Desenrotllament i Solidaritat  
Missatge general  
L'administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els servicis públics que presta. La Generalitat assumix este repte i amb este fi incorpora, dins de la seua política de modernització, el projecte Cartes de Servicis com un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
La Generalitat contribuïx així a donar resposta a l'exigència continguda en l'Estatut d'Autonomia de la Comunitat Valenciana que establix i proclama, en l'article 9, el dret general que tenen tots els seus ciutadans a disfrutar d'uns servicis públics de qualitat. Els servicis proporcionats consistixen en:  
«Una Administració Excel·lent»  
Compromís institucional  
El canvi profund succeït en l'estructura social de la Comunitat, així com la major conscienciació cap a l'eradicació de la pobresa han sigut la pedra de toc sobre la qual s'han plantejat les noves polítiques de participació, solidaritat i integració, i cooperació i codesenrotllament.  
La Conselleria de Solidaritat i Ciutadania ha impulsat un model de bones pràctiques tant en matèria d'integració de les persones immigrants en la societat que les acull, com amb la convivència i polítiques de solidaritat, al mateix temps que ha donat un impuls al municipalisme, com a eix vertebrador del creixement i desenrotllament de la Comunitat.  
Com a instrument de millora en el desenrotllament d'estes polítiques, la Conselleria posa en marxa estes cartes de servicis per a informar els ciutadans sobre les activitats prestades i sobre els compromisos de qualitat en l'exercici de la gestió de les dites activitats.  
Servicis  
La Conselleria de Solidaritat i Ciutadania, a través de la Direcció General d'Immigració i Cooperació al Desenrotllament, és l'òrgan encarregat de coordinar i potenciar les polítiques del Consell en matèria de cooperació internacional per al desenrotllament i solidaritat. Els servicis proporcionats consistixen en:  
- Subvencions destinades a organitzacions no governamentals per al desenrotllament (ONGD), universitats, entitats sense finalitat lucrativa i la resta d'agents socials de la Comunitat Valenciana per a dur a terme diversos projectes relacionats amb la cooperació internacional per al desenrotllament.  
- Beques per a la formació i especialització en les Oficines Tècniques de Cooperació de l'Agència Espanyola de Cooperació Internacional per al Desenrotllament (AECID) i el Programa de Nacions Unides per al Desenrotllament (PNUD).  
- Inscripció d'entitats en el Registre d'Agents de la Cooperació Internacional al Desenrotllament de la Comunitat Valenciana.  
- Coordinació del Programa Solidària, destinat a sensibilitzar la societat valenciana sobre la realitat dels països estructuralment empobrits i generar estils de vida més justos i solidaris.   
- Atenció a les demandes d'informació sobre els servicis prestats en matèria de cooperació internacional per al desenrotllament i solidaritat.  
Compromisos i indicadors  
  
  
  
Posem a disposició dels ciutadans els resultats sobre el grau de compliment dels compromisos d'esta carta de servicis, habilitant el seu seguiment a través de la pàgina .  
Ajude'ns a prestar un servici millor  
- Si té qualsevol problema amb el nostre servici o vol aportar suggeriments li demanem que utilitze els impresos normalitzats que a l'efecte existixen en les oficines PROP, en les oficines de registre de la Generalitat i en el portal (apartat «Tràmits i servicis» de la guia PROP)  
- Si detecta algun error li demanen que ens ho comunique com més prompte millor, perquè puguem corregir-lo, a través de l'adreça de correu .  
On estem:  
Oficines d'atenció  
Pl. Sant Nicolau, 2 (València)   
Horari d'atenció: de dilluns a dijous de 09.00 a 14.00 h i de 17.00 a 19.00 h  
Divendres de 09.00 a 14.00  
Horari d'estiu (del 16 de maig al 15 d'octubre): de dilluns a divendres de 09.00 a 14.00 h  
Telèfon de l'Àrea de Cooperació al Desenrotllament  
Tel: 027 641 748  
Pàgina web de la Conselleria de Solidaritat i Ciutadania ()   
Disponibilitat de la pàgina web: 24 hores al dia, 365 dies a l'any (excepte les parades programades).  
Estàndard A del protocol de pautes d'accessibilitat establides pel W3C.  
Especificacions tècniques d'ús: servici d'accés lliure a través de navegadors web (no cal certificat digital).